wickkiey/tamil-wikipedia-chunked huggingface dataset:
# தூய பவுல் தேவாலயம், மேல இலந்தைகுளம்

## வரலாறு

திருநெல்வேலி திருமண்டலம் மேல இலந்தைகுளம் சேகரம்மான தூய பவுல் தேவாலயம் 1903, டிசம்பர் 28 இல் கட்டப்பட்டது. ஆரம்பகாலத்தில் இது சிறிய ஆலயமாக இருந்தது. பின்பு இவ்வூர் கிறித்தவ மக்களினால் 2005 ஆம் ஆண்டு ஆலயக் கோபுரப் பணி ஆரம்பிக்கப்பட்டு, 2007 மே 20 ஆம் நாள் ஆலயக் கோபுரம் பிரதிட்டை செய்யப்பட்டது. கோபுரத்தின் நீளம் : 50.4 மீட்டர் (165 அடி)
அகலம் : 10.3 மீட்டர் (34 அடி) ஆகும். இந்த ஆலயத்தின் கிளை திருச்சபைகள் மானூர், இரண்டும் சொல்லான் ஆகியவைகள் இதன் கீழ் செயல்படுகின்றது.
# தூய பவுல் தேவாலயம், மேல இலந்தைகுளம்

## திருவிழா சிறப்புகள்

ஒவ்வொரு ஆண்டும். , மே 20 முதல் தொடர்ந்து. 7 நாட்கள் திருவிழா நடைபெறுகிறது. திருவிழாவின் சிறப்பு நிகழ்ச்சியாக முதலாம் நாள் பஜனை ஆராதனையும். இரண்டாவது நாளாக நற்செய்தி கூட்டம் அதைத் தொடர்ந்து. பள்ளிக் குழந்தைகளின் கலைநிகழச்சிகள் போன்றவை முக்கியப் பங்கு வகிக்கிறது. அதன் மறுநாள் ஊர் மக்களுக்கு விருந்து உபசரிப்பு விழா நடைபெறும். திருவிழாவின் போது நடைபெறும் வாணவேடிக்கை சிறப்பாக இருக்கும். மும்பை, சென்னை போன்ற நாட்டின் பல ஊர்களுக்கு தொழில் காரணமாகச் சென்றுள்ள இந்த ஊரைச் சேர்ந்த பலரும் இந்த திருவிழாவின் போது சொந்த ஊருக்கு வந்து விடுகிறார்கள்.
# தூய பவுல் தேவாலயம், மேல இலந்தைகுளம்

## ஆலயமணி

இந்த ஆலயத்தின் உட்புறக் கோபுர உச்சியில், உள்புறமாக ராட்சத மணிக்கூண்டு வைக்கப்பட்டு உள்ளது. இந்த மணி ஆராதனைக்கு முன்னதாக அறிவிப்பிற்காக இரண்டு முறை மணி அடிக்கப்படும். மற்றும் தினந்தோறும் காலை 4.30, இரவு 7.30 மணிக்கும் மணி ஒலிக்கப்படும். அது மட்டும்மல்லாமல் ஊரில் தீ விபத்து மற்றும் ஆபத்து, அசம்பாவிதங்கள் நடந்தால் உடனடியாக ஆலயமணி ஒலிக்கப்படுகிறது. உடனே ஊர் மக்கள் அனைவரும் ஒன்று திரண்டு வந்து ஆபத்துக்களை தடுப்பார்கள். மற்றும் திருமண ஆராதனைக்காகவும், இறந்தவர்களுக்காக துக்கமணி ஒலிக்கப்படுகின்றது.
# யிங்லக் சினாவத்ரா

**யிங்லக் சினாவத்ரா ** (Yingluck Shinawatra, தாய்:ยิ่งลักษณ์ ชินวัตร}}; பிறப்பு 21 சூன் 1967) என்பவர் தாய்லாந்தின் அரசியல்வாதியும் தாய்லாந்தின் 28வது பிரதமராக 2011 முதல் 2014 வரை பதவியில் இருந்தவரும் ஆவார். இவர் தாய்லாந்து நாட்டின் முதல் பெண் பிரதமர் என்ற பெருமையைப் பெற்றார்.[  
சியாங் மாயில் பிறந்த யங்லக் பொது நிர்வாகத்தில் பட்டப்படிப்பை சியாங் மாய் பல்கலைக்கழகத்திலும் பட்டமேற்படிப்பை கென்டக்கி அரசுப் பல்கலைக்கழகத்திலும் பெற்றார். அவரது அண்ணன் தக்சின் சினாவத்ரா நிறுவிய சின் வர்த்தகக் கழகத்தில் இணைந்து இருபதாண்டுகளில் மனை மேம்படுத்துனர் எஸ்சி அசெட் தலைவராகவும் தாய்லாந்தின் முன்னணி தொலைதொடர்பு நிறுவனம் அட்வான்ஸ்டு இன்ஃபோ சர்வீசஸ் மேலாண்மை இயக்குனராகவும் முன்னேறினார். இடையில் தாய்லாந்தின் பிரதமராகத் தேர்ந்தெடுக்கப்பட்டிருந்த தமையன் தட்சின் ஊழல் புகாரில் குற்றம் சாட்டப்பட்ட நிலையில் 2006ஆம் ஆண்டு நடைபெற்ற ராணுவ புரட்சியின் போது, தாய்லாந்து நாட்டில் இருந்து தப்பி ஓடி துபாயில் தஞ்சம் அடைந்தார்.  
யிங்லக்கின் சகோதரரும் தாய்லாந்தின் முன்னாள் பிரதமருமான தட்சினுடன் தொடர்புடைய பியூ தாய்க் கட்சி மே 2011 தாய் பொதுத் தேர்தலில் பிரதமர் பதவிக்கான வேட்பாளராக யிங்லக் சினாவத்ராவின் பெயரை அறிவித்திருந்தது. முன்கட்ட முடிவுகளின்படி பினி தாய் கட்சி அமோக வெற்றி பெற்று 500 இடங்கள் உள்ள தாய்லாந்து நாடாளுமன்றத்தில் 263 இடங்களைக் கைப்பற்றி உள்ளது. இவ்வாறு ஒரு தனிக்கட்சி அறுதிப் பெரும்பான்மை பெறுவது தாய்லாந்து வரலாற்றில் இது இரண்டாம் முறையாகும்.
# யிங்லக் சினாவத்ரா

## 2013 கலவரம்

யங்லக் சினாவத்ராவின் (பியூ தாய் கட்சி) ஆட்சியில் 2013 நவம்பர் மாதம் ஊழல் மற்றும் முறைகேடுகள் காரணமாக போராட்டம் வெடித்தது. இதில் 5 பேர் உயிரிழந்தனர், மேலும் 100க்கும் மேற்பட்டோர் காயமடைந்தனர். பிறகு ஊழல் வழக்கில் குற்றவாளியாக அறிவிக்கப்பட்ட யிங்லக் பதவியை இழந்தார். பிறகு அவர் நாட்டில் இருந்து தப்பியோடிவிட்டார். அதைத்தொடர்ந்து இராணுவம் ஆட்சியைக் கைப்பற்றியது.
# தொட்டிய நாயக்கர்

தமிழ்நாட்டில் சிவகங்கை, விருதுநகர், இராமநாதபுரம், காஞ்சீபுரம், திண்டுக்கல், திருவள்ளூர், தஞ்சாவூர், நாகப்பட்டினம், திருவாரூர், திருச்சிராப்பள்ளி, புதுக்கோட்டை, திருநெல்வேலி, கரூர், பெரம்பலூர், தூத்துக்குடி, சேலம், நாமக்கல், வேலூர், திருவண்ணாமலை, கோயம்புத்தூர், ஈரோடு, தேனி மற்றும் மதுரை ஆகிய மாவட்டங்களில் **தொட்டிய நாயக்கர்** வசித்து வருகின்றனர். தெலுங்கு மொழி பேசும் இவர்கள் தமிழ்நாடு சாதிகள் பட்டியலில் மிகவும் பிற்பட்ட வகுப்பினர் பிரிவில் இடம் பெற்றுள்ளனர். இந்த சாதியினர் ராஜகம்பளம், கொல்லவார், சில்லவர், தோக்களவார் மற்றும் தொழுவ நாயக்கர் என்னும் உட்பிரிவுகளின் பெயரிலும் அழைக்கப்படுகின்றனர். இவர்கள் தற்போது **ராஜகம்பளம்** என்கிற பெயரையே தங்கள் சாதிப் பெயராகப் பயன்படுத்தி வருகின்றனர். தொட்டியர்கள் கொல்லா, எர்ர கொல்லாவின் கிளை சாதியினர் என எட்கர் துர்ஸ்டன் தனது *CASTE AND TRIBES OF SOUTH INDIA* புத்தகத்தில் பதிவு செய்துள்ளார்.
# தொட்டிய நாயக்கர்

## பூர்வீகம்

இவர்கள் ஆந்திரம் கர்நாடகம் எல்லையில் துங்கபத்திர நதிக்கரையில் அமைந்துள்ள ஹம்பி என்னும் நகரத்தில் இருந்து தமிழ்நாடு வந்துள்ளனர். இவர்கள் தெலுங்கு, கன்னடம் கலந்த மொழியில் பேசுவர். பெரும்பாலும் தெலுங்கு வார்த்தைகளை கொண்டு தான் இருக்கும். இவர்கள் இப்பகுதியை ஆட்சி செய்துகொண்டு இருந்த நிலையில். இசுலாமிய மன்னன் ஒருவன் இவர்களிடம் பெண்கேட்டு வந்ததாகவும் அதனால் தமிழகம் நோக்கி வந்தனர் என்று இவர்கள் கூறுகிறார்கள். இவர்கள் மேற்கு தமிழகத்தில் அதிக அளவில் உள்ளனர் . கொங்கு நாடு மற்றும் மேற்கு மதுரை பகுதிகளில் தங்கள் இருப்பிடத்தை அமைத்துக் கொண்டனர்.
# தொட்டிய நாயக்கர்

## மக்களின் இயல்பு

ஆங்கிலேயர் ஒருவர் இம்மக்களின் இயல்புகளை தனது ஆராய்ச்சி நூலில் தெரிவித்துள்ளார். இவர்களின் வீரம், நேர்மை, தியாகம் தான் நாயக்கர் ஆட்சி அமைய அடிப்படைக் காரணம் என்று தெரிவித்துள்ளார். மாந்தரிகம், குறிசொல்லுவது போன்றவற்றில் திறமையானவர்கள். இவர்கள் சொல்லும் வாக்கு பலிக்கும் என்று ஜோதிடத்தில் நம்பிக்கை உள்ளவர்கள் கருதுகிறார்கள். இவர்கள் பலிஜா, கம்மா, வெலமா போன்றோர்க்கு மதகுருக்களாக இருந்து வந்துள்ளனர். இவர்கள் ஊர்களில் ஒழுக்கத்தை பராமரிக்கும் பொறுப்பிலும் அக்காலத்தில் இருந்து வந்துள்ளனர்... ஈரோடு, திருப்பூர், நாமக்கல், கரூர், திண்டுக்கல், சேலம், மாவட்டத்தில் வாழும் ஆண்கள் அல்லது பெண்கள் வேறு சாதியினரோடு உடலுறுவு வைத்துகொண்டது தெரியவந்தால் சாதியில் இருந்து விலக்கி வைக்கப்படுவார்கள். மற்றும் இம்மாவட்டத்தில் உள்ள அனைத்து குல தெய்வங்களுக்கும் சிலை வழிபாடு இல்லை.
# தொட்டிய நாயக்கர்

## கிளைகள்

1. "கம்பளம் ஒன்பது", "தொட்டியம் பதினெட்டு" என்பது நாடறிந்த உண்மையானாலும் அவை எவை என்பதில் கருத்து மாறுபாடு உள்ளதாகவும் மணப்பாறை வட்டத்தில் உள்ள சமுத்திரம் கிராம குடுகுடுப்பை நாயக்கர்கள் கூற்றுப்படி:-
- ஏக்ரவார்
- தோக்லவார்
- கொல்லவார்
- சில்லவார்
- கம்மவார்
- பாலவார்
- தூளவார்
- எர்ரிவார்
- நித்ரவார் என்பன ஒன்பது கம்பளங்கள்.
# தொட்டிய நாயக்கர்

## கிளைகள்

### வீட்டு வகைப் பிரிவுகள்(கோத்திரம்)

ராஜகம்பளத்தார்களின் உட்பிரிவுகள் 11 வீட்டு வகைகளாக பிரிக்கப்பட்டுள்ளன. இவர்கள் பெரும்பாலும், குறிப்பிட்ட உட்பிரிவுகளுக்குள்ளேயே திருமணம் செய்து கொள்கிறார்கள்.  
கொல்லவார் வீட்டு வகை===
(குண்டலவரு
ரேவலவரு
மன்னுலவரு
அலுவலவரு
செளுப்பவரு
சொளியவரு )  
<big>காடேரி பொம்மு வீட்டு வகை
</big>
தம்மிசிலி
கேங்கிசிலி  
கொல்லவார் வீட்டு வகை===
(குண்டலவரு
ரேவலவரு
மன்னுலவரு
அலுவலவரு
செளுப்பவரு
கேவுடுளுவரு
சொளியவரு ).
# தொட்டிய நாயக்கர்

## கிளைகள்

### இர்ரி வீட்டு வகை

1. கண்ணடிர்ரி
1. தாத்திர்ரி
1. போற்றிர்ரி
1. கூசமிர்ரி
1. பாசமிர்ரி
1. பந்திர்ரி
1. ஏமிர்ரி
1. எனுமிர்ரி
1. நாயிர்ரி
# தொட்டிய நாயக்கர்

## கிளைகள்

### கொடையானி பொம்மு வீட்டு வகை

1. குண்டானி கொடையானி
1. கோட்டண்ண கொடையானி
1. பிதுரண்ண கொடையானி
1. புவ்வுல கொடையானி
1. உக்கம கொடையானி
1. திம்மிசி கொடையானி
1. சில்ல கொடையானி
# தொட்டிய நாயக்கர்

## கிளைகள்

### பாலமண்ண வகை ; (காடேரி பொம்மு).

1. தம்முசி
1. முட பாலம்
1. உண்டாடி பாலம்
1. கட்டாறி பாலம்
1. கெங்கிசி பாலம்
1. காட்டேரி பாலம்
1. சாம பாலம்
1. சல்லூறு பாலம்
1. தூணாக்கோல் பாலம்
1. ஆலமபாலம் ( அழகர் பாலம் )
1. மல்ல பாலம்
1. குரி பாலம்
1. எகநாகி பாலம்
1. திகநாகி பாலம்
# தொட்டிய நாயக்கர்

## கிளைகள்

### குஜ்ஜ பொம்மு வகை

1. போட பொம்மு
1. பொட்டக பொம்மு
1. பீலி பொம்மு
1. பிக்கா பொம்மு
1. சல்லி பொம்மு
1. குல்லி பொம்மு
1. எரமிசி பொம்மு
1. எரமாசி சின்ன பொம்மு
1. குந்திலி பொம்மு
1. குலகட்ட பொம்மு
1. பங்கு பொம்மு
1. பங்காரு பொம்மு
1. கசிகிலி பொம்மு
1. குசிகிலி பொம்மு
# தொட்டிய நாயக்கர்

## கிளைகள்

### கம்பராஜு வீட்டு வகை

1. கோனண்ண
1. கெத்தண்ண
1. சில் பொம்மு
# தொட்டிய நாயக்கர்

## கிளைகள்

### எரமாசி சின்ன பொம்மு வீட்டுவகை

1. எரமாசி
1. கமண்ண
1. பீரண்ண
1. சக்கிடண்ண
1. கொடுக்கண்ண
1. சருக்கண்ண
1. காட்டண்ண
# தொட்டிய நாயக்கர்

## கிளைகள்

### மங்கராஜு வீட்டு வகை

1. மேக்கலண்ண
1. நல்லிமண்ண
# தொட்டிய நாயக்கர்

## கிளைகள்

### கலிமு சோமு வீட்டு வகை

- உட்பிரிவுகள் தெரியவில்லை
# தொட்டிய நாயக்கர்

## கிளைகள்

### குரிமாசி வீட்டு வகை

1. பெத்தொட்டி காட்டையா
1. சிவகாணி பாலப்பா
1. வந்த பாலமுத்து
# தொட்டிய நாயக்கர்

## கிளைகள்

### சில்லண்ண வீட்டு வகை

1. எரசில்ல
1. நலசில்ல
1. பூத்தமசில்ல
1. பூத்தனாகாச்சி சில்லா
1. நாரமுத்து சில்ல
1. தும்பி சில்ல
1. கோண சில்ல
1. உப்பிடி சில்ல
1. பொந்து சில்ல
1. கொடை சில்லா
# தொட்டிய நாயக்கர்

## திருமணம்

திருமணத்தின் போது வயது ஒரு பொருட்டல்ல. குழந்தை திருமணம் இன்னும் நடக்கிறது. இரு குலத்தினரிடையே, திருமணப் பொருத்தம் பார்க்கும் போது, நேர் சுட்டம் என்ற ஒரு முறை பார்க்கப்படுகிறது. இதன்படி, ஒரு குலத்தவர், அவருக்கு நேர் சுட்டம் இருக்கும் குலத்தினருடன்தான் சம்பந்தம் செய்ய வேண்டும் என்ற கருத்து நிலவுகிறது. தற்போது, வேறு சுட்டத்தினருடனும் திருமணம் செய்வதும் நடக்கிறது.  
- இர்ரி மாது - கொடையானி பொம்மு சில்ல
- பாலமராஜு - குஜ்ஜ பொம்மு
- எரமாசி சின்ன பொம்மு - கம்பராஜு
- கலிமுசோமு - மங்கராஜு
- பல்லகதொப்பு - நூட்ட குமாரலு
# தொட்டிய நாயக்கர்

## திருமணம்

### முதல் நாள்

''பசுப்பு கொட்டந்து' மஞ்சள் அரைக்கும் சடங்கு நடக்கும். இதில் ஊரில் உள்ள உறவினர்கள் அனைவரும் கலந்து கொள்வர்.
உரிமியை தன் இனத்தவர்களே இசைப்பார், தெலுங்கு திருமண பாடல்களை பெண்கள் பாடுவார்கள், உரிமி இசைக்க பாட்டு பாட மஞ்சள் இடிக்கும் ( அரைக்கும் ) சடங்கு நடக்கும் ..
# தொட்டிய நாயக்கர்

## திருமணம்

### இரண்டாம் நாள்

திருமண நாள் முதல் நாளில் தொடங்கிய திருமணம் பல்வேறு சடங்குகளை கொண்டு இரண்டாம் நாளும் நடைபெறும். திருமணம் இரவு நேரங்களில் தான் நடப்பது இவ்வினதவர்களின் வழக்கம். திருமணத்தின் பொது பிற இனத்தவர்கள் அனுமதிக்க பட மாட்டார்கள். ஊரின் மந்தையில் அவரை பூ, அரச மர இலை, வேப்ப மர இலை, புங்கை மர இலை போன்றவற்றில் குடில் அமைப்பர். மணமகன், மணமகளுக்கு தனி தனி குடில் அமைத்து தேவராட்டம் போன்ற ஆடல்களை ஆடுவர். ஊர் பெரியவர் "சாலி பெத்து'' முன்னிலையில் தான் திருமணம் நடக்கும். பிராமணர்கள், ஆரிய சடங்கு முதலியவை இம்மக்களால் இன்றளவும் ஏற்று கொள்ளப்படவில்லை .  
இரவு நேரத்தில் தெலுகு மொழியில் பாட்டு பாட, உரிமி இசைக்க, பெண்கள் குலவை இட மாலை மாற்றி கொள்வர். தாலி கட்டும் வழக்கம் இம்மக்களிடம் இல்லை, இருந்தாலும் தற்போது வேற்று சமுதாய மக்களின் பார்வைக்காக மஞ்சள் நாணை தற்போது அணிந்து கொள்கிறார்கள் . பெரும்பாலான இடங்களில் மணமகன் தாலி கட்டுவது கிடையாது, அத்தை, நாத்தனார் போன்ற பெண்களே மணமகளுக்கு தாலி கட்டி விடுகிறார்கள். இரவு முழுவதும் தேவராட்டம் தவறாமல் நடைபெறும், சேவயாட்டம், கும்மி போன்றவையும் இரவு முழுவதும் நடத்துவர்.  
அம்மி மிதிப்பது, அருந்ததி பார்ப்பது, மணமகன் மணமகளின் காலில் மெட்டி இடுவது போன்ற எந்த சடங்கும் இவர்களிடம் இல்லை . பெண்ணுக்கு ”ஆசாரி” தான் மெட்டி இடுவார். மணமகன் காலில் மெட்டி இடும் வழக்கம் இவர்களிடம் உள்ளது. திருமணத்தின் போது "வீர வாளை" மணமகன் ஒன்றைக் கையில் வைத்திருப்பார். பெண் தலைக்கு முக்காடு போட்டு கொண்டு இருப்பார், மணமகனுக்கு மார்பில் கவசம் கட்டுவர், தலையில் கங்கணம், எருக்கம் பூ, வேப்பம் பூ போன்றவற்றை கட்டுவர். மணமகன் தலைப்பாகை கட்டி கொண்டும், கவசம் அணிந்து கொண்டும் இருப்பார். பெண் மண்ணால் ஆன குடத்தை தலையில் வைத்திருப்பார். இது இவர்களின் திருமணம் முடியும் வரை கடைப்பிடிக்கும் முறை.
# தொட்டிய நாயக்கர்

## திருமணம்

### மூன்றாவது நாள்

இது சடங்குகளுக்கான நாள். கம்பளத்து சமுதாய மக்களின் திருமணங்களில் சடங்குகள் நிறைந்ததாக இருக்கும் .  
*தளவாலு அட்டந்து*  
ஊரில் உள்ள உறவினர்கள், சொந்த பந்தம் அனைவரும் மணமக்களுக்கு ஆசி வழங்கும் சடங்கு. ஒரு தட்டில் பால் வெய்து அதனை வெற்றிலை மூலம் தொட்டு மணமக்களின் மேல் தொட்டு உறவினர்கள் ஆசி கொடுப்பார். இந்த சடங்கு செய்யும் பொது தெலுங்கு மொழியில் தங்கள் குல பெருமைகளையும், தங்கள் வரலாறுகளையும், தங்கள் குல வீரர்களையும், தங்கள் குலத்துக்கு உதவி செய்த மற்ற இனத்தவரையும் புகழ்ந்து பாடுவர்.  
*தேவுடு மொக்கந்து - கடவுளை வணங்குவது*  
இந்த சடங்கில் தங்கள் குல தெய்வங்களையும், முனோர்களையும் உரிமையோடு அழைப்பர். இவர்களின் நம்பிக்கை படி தாங்கள் கடவுளின் பிள்ளைகள் என்றும், தாங்கள் சொன்னால் பழிக்கும் என்றும், தாங்கள் அழைத்தால் கடவுளே வருவர் என்று கூறி உரிமையோடும், அதிகாரத்தோடும் கடவுளை அழைத்து மணமக்களை வாழ்த்த சொல்வர் .  
*குச்சிலு போந்து- குடிலுக்கு செல்வது*  
மரங்களால் வேயப்பட்ட குடிலில் மணமகன், மணமகளுக்கு விளையாட்டு முதலிய வற்றை செய்து உற்சாக படுவர்.
பரிசு பொருள்களை பிறருக்கு கொடுத்து மகிழ்வர். இவர்களின் திருமணம் ஆதி மக்கள் செய்த முறையில் நடக்கும்.
# தொட்டிய நாயக்கர்

## திருமணம்

### திருமண விருந்து

இவர்கள் விஷ்ணுவையும் அவரின் அவதாரங்களையும் வழிபாடு செய்வதால் திருமண விருந்து
பெரும்பாலும் சைவ உணவு வகைகளைக் கொண்டிருக்கும்.
# தொட்டிய நாயக்கர்

## திருமணம்

### நல்ல நேரம், கெட்ட நேரம்

நல்ல நேரம், கெட்ட நேரம், ஜாதகம் பார்க்கும் முறை எதனையும் இம்மக்கள் செய்வது இல்லை. இதுபோல் திருமணம் பகல், இரவு என அவர்களுக்கு ஏற்ற நேரத்தைத் தேர்வு செய்து கொள்கிறார்கள். மணமக்கள் தங்கள் இனத்தில் காதல் செய்தால் அதனை இவர்கள் ஏற்று கொள்கிறார்கள். பிற சாதிகளில் காதல் கொண்டால் அவர்களை ஏற்றுக் கொள்வதில்லை என்பதுடன் அவர்கள் இறந்து விட்டதாகக் கொண்டு இறந்தவருக்குச் செய்யும் சடங்குகளைச் செய்து அவர்களை ஒதுக்கி விட்டுவிடும் வழக்கமும் உள்ளது.
# தொட்டிய நாயக்கர்

## திருமணம்

### திருமணத்தில் நடக்கும் முக்கிய நிகழ்வு

- இவர்கள் திருமணம் தொடக்க காலத்தில் ஓராண்டுமுழுவதும் நடைபெற்றதாகவும் அது படிபடியாக குறைந்து ஒருநாள மட்டும் நடைபெறுவதாகக் தேனிமாவட்டத்தில் உள்ள காப்பு மக்களிடையே செவி வழி செய்யும் உண்டு.
- இவர்களின் திருமணத்தில் வரதட்சணை கிடையாது.
- மணமகன் வீட்டினர்தான் திருமண நிகழ்ச்சியை நடத்துவர்
- பழைய பழக்க வழக்கங்கள் தொடர்ந்து கடைப்பிடிக்கப்படுகிறது.
- மணமகன் மணமகளுக்கு காசு கொடுத்துதான் திருமணம் செய்ய முடியும் .
- கம்பளத்து நாயக்கர்கள் பிராமணர்களைக் கொண்டு திருமணம் செய்வது இல்லை, திருமண நிகழ்ச்சிகளில் கலந்து கொள்ள விடுவதில்லை என்பதையும் சாதி வினோதங்கள் என்ற பாரதியாரின் கட்டுரையிலே குறிப்பிடுகிறார்.
# தொட்டிய நாயக்கர்

## குழந்தைப்பிறப்பும் சடங்குகளும்

இவர்கள் குடும்பக் கட்டுப்பாடு செய்து கொள்வதில் ஆர்வம் கொள்வதில்லை. இதற்கு இவர்களின் சாதிக் கட்டுப்பாடுகள்தான் காரணமாக இருக்கிறது. இவர்கள் குழந்தைகளுக்கு குல தெய்வப் பெயரை முதல் பெயராக வைத்துக் கொள்கின்றனர். வெளிப்பழக்கத்திற்கென புதுப் பெயர்களை இரண்டாம் பெயராக வைத்துக் கொள்கின்றனர்..
# தொட்டிய நாயக்கர்

## குழந்தைப்பிறப்பும் சடங்குகளும்

### ஊஞ்சல் ஆட்டம்

குழந்தை பிறந்த மூன்றாம் மாதத்தில் ஊஞ்சல் ஆட்டம் எனும் ஒரு சடங்கு நடத்தப்படுகிறது. இதில் குழந்தைகளில் எதிர்காலம் எப்படியிருக்க வேண்டும் என்பதற்காக குலப் பெருமை, வீரக்கதை போன்றவற்றை தெலுங்கில் பாடலாகப் பாடுகிறார்கள். குழந்தைக்கு ஒரு வயதில் மொட்டை இடும் பழக்கம் பிற சாதியினரைப் போல் இவர்களிடமும் உள்ளது. குல தெய்வக் கோவிலுக்கு சென்று ஆடு, சேவல் பலியிட்டு, பொங்கல் வைத்து, குழந்தைக்கு மொட்டையிட்டு, குழந்தையின் தாய் மாமனைச் சிறப்பித்து அவருக்குக் கப்பம் பணம் செலுத்தி அதன் பிறகு தெய்வ வழிபாடு செய்யும் வழக்கம் உள்ளது.
# தொட்டிய நாயக்கர்

## இறப்பு சடங்கு

சுடுகாடு வரையில் பெண்களை அனுமதிக்கும் வழக்கம் இவர்களிடம் உள்ளது . இதற்கு பல காரணம் சொல்கிறார்கள் அக்கால கட்டத்தில் கம்பளத்து சமுதாய மக்களால் சதி என்னும் உடன் கட்டை ஏறும் வழக்கம் இருந்து வந்ததாலும், பெண்களை மதித்து அவர்களும் சுடுகாடு வரை வரலாம் என்றும் பல்வேறு கருத்துக்கள் சொல்லப்படுகிறது. இவர்களின் உடல் எரிக்கப்படும். இறந்த மூன்றாம் நாள் உடல் புதைக்கப்பட்ட இடத்தில் நடுக்கல் நடுகின்றனர். இந்த நடுக்கலில் அவரின் பெயர், பிறந்த மற்றும் இறந்த நாள் குறித்த தகவல் அவர்கள் செய்த சாதனை போன்ற தகவல்களும் இடம் பெறுகிறது.  
பிற சாதிகளில், இறந்தவர்களின் பிள்ளைகள் மொட்டை போட்டுக் கொள்ளும் வழக்கம் உள்ளது. இவர்களிடம் இவ்வழக்கம் இல்லை. அதே போல இறப்பு நிகழ்வில் பெரும்பாலும் இவர்கள் அழுவது கிடையாது. சக்கிலியர் சமுதாயத்தைச் சேர்ந்தவர்கள் இம்மக்களின் இறப்பில் வந்து ஒப்பாரி வைத்து அழுவர். தற்போது இந்த நடைமுறை மாறி வருகிறது. அதே போல இவர்களின் இறுதி ஊர்வலம் மிக ஆடம்பரமாக நடக்கும் , பறை மேளம், உருமி, உடுக்கை, பம்பை போன்ற இசைக்கருவிகள் இசைக்க, முன்னே பொய்க்கால் குதிரை, மயிலாட்டம், போன்றவை ஆடிக்கொண்டு இறப்பு நிகழ்ச்சியை கூட இம்மக்கள் விமரிசையாக நடத்துவர். இறப்புக்கு மொய் எழுதும் வழக்கம் இவர்களிடம் உள்ளது.
# தொட்டிய நாயக்கர்

## மக்கள் தொகை

இவர்கள் 1850 களில் எடுக்கப்பட்ட மக்கள் தொகை அடிப்படையில் தெலுங்கு மொழி பேசுபவர்களில் அதிக மக்கள் தொகை
கொண்டுள்ளனர். குறிப்பாக மதுரை, திண்டுக்கல், தேனி, விருதுநகர், தூத்துக்குடி போன்ற பகுதிகளில் மக்கள் தொகையில் பெருமளவில் இருந்து வருகின்றனர். மூன்றாவது பெரிய மக்கள் தொகை கொண்டவர்களாக கொல்லா இனத்தவர்களான தொட்டியர் மற்றும் கவரா, காப்பு மட்டுமே இருந்துவருகின்றனர். அதே போல சேலம், ஆத்தூர், கடலூர், நாமக்கல்,கோவை, கரூர், திருச்சி, ஈரோடு, திருப்பூர் போன்ற பகுதிகளில் அதிக அளவில் உள்ளனர். இதுமட்டும் அல்லாது திருநெல்வேலி,ராமநாதபுரம் போன்ற இடங்களிலும் தமிழகம் முழுவதுமே இவர்கள் வாழுகிறார்கள்.
.இவர்களின் கிளை சாதியனரான பலிஜா, கவரா, காப்பு போன்றவற்றையும் சேர்த்து மக்கள் தொகை கணக்கெடுத்தால் இவர்கள் தமிழகத்தில் பெரிய மக்கள் தொகை கொண்டு இருப்பர்.
# தொட்டிய நாயக்கர்

## குல தெய்வங்கள்

ராஜகம்பளம் சாதியினர் தங்களின் குல தெய்வங்களாக கீழ்காணும் தெய்வங்களை வழிபடுகின்றனர்.  
1. இர்ரி காணி-கெண்டு காட்டம்மா
1. கொடையானி பொம்மு-பேரவாடி அக்ககாரு
1. காடேரி பொம்மு -ஏறதம்மைய , பொம்மைய,
1. குஜ்ஜபொம்மு-வெல்லக்குஞ்சர பொம்மையசாமி
1. கம்பராஜு-ரங்கநாதர்
1. எரமாசி -காமட்டவ்வாள்
1. மங்கராஜு-கெட்டவைய்ய
1. கலிமிசோமு-டத்தலூட்டி கண்ணகாரு
1. பல்லகாணி-லகுவம்மா
1. குரிமாசி-பைட்டம்ம
1. சில்லண்ண-சீப்பாலம்ம
1. தொழுவ நாயக்கர் - ஜக்கம்மாள்  
இவ்வாறாக இவர்கள் குல தெய்வங்களை வழிபட்டாலும் ஜக்கம்மா தேவி, பொம்மக்கா போன்ற தெய்வத்தினை சாதியின் பொது தெய்வமாகக் கொண்டுள்ளனர்.ராஜகம்பளம் இனத்தில் உள்ளவர்கள் அனைவருமே வைணவ கோத்திரத்தை உடையவர்கள் . இருந்தாலும் சைவ வழிபாடு , குலதெய்வ வழிபாடுகளை செய்வர் .
அனுப்பகவுடா இன பொது தெய்வம் ஒன்னம்மாள் தொட்டராயர் ஆகும் மேலும் குல தெய்வங்கள் உத்தண்டராயர் அழகர் மாலமுத்து பொம்மையசாமி பொம்மக்காள் பொன்னர்சங்கர் கருப்பராயன் கொண்டம்மாள் கொண்டப்பன் கொண்டத்துகாளி கொண்டுராம் வையம்மாள் சங்கையாசாமி ஆகும்.
# தொட்டிய நாயக்கர்

## குழு வாழ்க்கை

இந்த சாதியினர் ஒரு குழுவாகத் தங்களுக்கென ஒரு பகுதியை உருவாக்கிக் கொண்டு அங்கு தனியாக வசித்து வந்தனர். இதனால் இவர்கள் பிற சாதியினரை தங்கள் ஊருக்குள் அனுமதிக்காமல் இருந்து வந்தனர். இச்சாதிப் பெண்களை மாத விலக்கு காலத்தில் ஊரின் ஒரு பகுதியில் தனியாகத் தனிமைப்படுத்தி வைக்கும் வழக்கமும் இச்சாதியினரிடம் இருந்தது. தற்போது இந்த நிலை மாறியுள்ளது. கல்வியில் மிகவும் பின்தங்கிய நிலையில் உள்ள இவர்கள் அக மண முறையை தீவீரமாகப் பின்பற்றுகின்றனர்...
# தொட்டிய நாயக்கர்

## நாட்டு புற பாடல்களில்

தமிழில் வழங்கும் பல நூல்களில் குறிப்பாக குறுதெய்வ வழிபாடுகளில் கம்பளத்து மக்களின் பெருமைகள் மற்றும் அவர்களின் பழக்கவழக்கம் பொறிக்கப்பட்டுள்ளன . குறிப்பாக கொங்குநாட்டில் வழங்கப்படும் பொன்னர் சங்கர் உடுக்கை அடி பாடல்களில் கம்பளத்தார் மக்களின் பெருமைகளை அறியலாம் . அதே போல காத்தவராயன் கதையில் வரும் சின்னானும் தொட்டியர் இனத்தவர் அவர் தாழ்த்தப்பட்ட பெண்ணை காதலித்தால் அவரை கொலை செய்துவிடுகின்றனர் . அதே போல சக்கிலியர் இனத்தை சேர்ந்த மதுரை வீரன் கம்பளத்து இன பெண்ணான பொம்மியை காதலித்தால் அவரை திருமலை நாயக்கர் கொலைசெய்து விடுகிறார் .
# தொட்டிய நாயக்கர்

## தேவராட்டம்

கம்பளத்து நாயக்கர்கள் எனும் இச்சமுதாயத்தினர் தேவராட்டம் எனும் ஒரு வகை நடனம் ஆடுகின்றனர். இவர்கள் வீட்டு விழாக்களில் இந்த நடனம் ஒரு முக்கிய நிகழ்வாக இருக்கிறது. இதுதவிர சேவயாட்டம் அல்லது சேர்வை ஆட்டம், எக்காளக் கூத்து, கும்மியாட்டம் போன்ற கலைகளில் கைதேர்ந்தவர்களாக உள்ளனர்.
# தொட்டிய நாயக்கர்

## ராஜபாளையம் நாய்

தமிழ்நாட்டில் குடியேறிய ராஜகம்பளம் இனத்தினை சேர்ந்தவர்கள் வேட்டையாடுவதை விருப்பமாக கொண்டு இருக்கும் இனத்தவர்கள் , இவர்கள் தமிழ்நாட்டிற்கு வரும் நிலையில் தங்களோடு ஒரு வகையான வேட்டை நாய்களை கொண்டு வந்தனர். இவர்கள் அதிக அளவில் இராஜபாளையம் பகுதிக்கு அருகில் உள்ள சிப்பிப்பாறை என்னும் ஊரில் இருந்து வந்ததால் இவர்கள் வளர்க்கும் நாய் ராஜபாளையம் நாய் என்று அழைக்கபடுகின்றது. இந்த வகையான நாய்கள் வேட்டைக்கு மட்டுமே பெரும்பாலும் பயன்படுத்தபடும். இந்த வகையான நாய்கள் தமிழ்நாட்டில் புகழ் அடைந்த ஒரு வகையான நாய் இனத்தினை சேர்ந்ததாக கருதபடுகிறது .
# தொட்டிய நாயக்கர்

## குறிப்பிடத்தக்க நபர்கள்

### சரித்திர காலத்தவர்கள்

- வீரப்பாண்டிய கட்டபொம்மன்- சுதந்திர போராட்ட வீரர்
- ஊமைத்துரை- கெட்டி பொம்முலுவின் தம்பி மற்றும் விடுதலை வீரர்
- விருப்பாச்சி கோபால நாயக்கர்- பாளையகார் படை அமைத்து ஆங்கிலேயரை எதிர்த்தவர்.
- எட்டப்ப நாயக்கர் - தமிழ்ப் பற்று கொண்ட தெலுங்கரவார்
# தொட்டிய நாயக்கர்

## குறிப்பிடத்தக்க நபர்கள்

### குறிப்பிடத்தக்க அமைப்புகள்

- வீரபாண்டிய கட்டபொம்மன் பண்பாட்டுக் கழகம்
- இராஜகம்பள மேன்மக்கள் கல்வி அறக்கட்டளை
- கம்பள விருட்சம் அறக்கட்டளை
# தொட்டிய நாயக்கர்

## குறிப்பிடத்தக்க நபர்கள்

### அரசியல்

- க.சுப்பு - முன்னாள் அமைச்சர்
- விடுதலை களம் - தொட்டிய நாயக்கர்களுகான கட்சி
- கம்பளத்தார் சத்ரியர் சங்கம் - கம்பளத்தார் சமூக முன்னேற்ற சங்கம் .
- இராஜகம்பள மேன்மக்கள் கல்வி அறக்கட்டளை
- நாயக்கர் நாயுடு பேரவை
# செல்வா (இயக்குநர்)

**செல்வா** இந்தியத் திரைப்பட இயக்குன்ர். இவர் படங்களை மறுஆக்கம் செய்வதற்குப் பெயர் பெற்றவர். செல்வா பல தமிழ்த் திரைப்படங்கள் இயக்கியுள்ளார்.
# செல்வா (இயக்குநர்)

## இயக்கிய திரைப்படங்கள்

| ஆண்டு | படம் | மொழி | குறிப்பு |  |
| --- | --- | --- | --- | --- |
| 1992 | *தலைவாசல்* | தமிழ் |  |  |
| 1993 | *அமராவதி* | தமிழ் |  |  |
| 1995 | *கர்ணா* | தமிழ் |  |  |
| 1997 | *புதையல்* | தமிழ் |  |  |
| 1997 | *சிஷ்யா* | தமிழ் |  |  |
| 1998 | *பூவேலி* | தமிழ் |  |  |
| 1999 | *ஆசையில் ஒரு கடிதம்* | தமிழ் |  |  |
| 1999 | *உன்னருகே நானிருந்தால்* | தமிழ் |  |  |
| 1999 | *ரோஜாவனம்* | தமிழ் |  |  |
| 2000 | *ஜேம்ஸ் பாண்டு* | தமிழ் |  |  |
| 2003 | *ஸ்டுடண்ட் நெம்பர் ஒன்* | தமிழ் |  |  |
| 2004 | *ஜோர்* | தமிழ் |  |  |
| 2006 | *நெஞ்சில் ஜில் ஜில்* | தமிழ் |  |  |
| 2007 | *நான் அவனில்லை* | தமிழ் |  |  |
| 2007 | *மணிகண்டா* | தமிழ் |  |  |
| 2008 | *தோட்டா* | தமிழ் |  |  |
| 2009 | *குரு என் ஆளு* | தமிழ் |  |  |
| 2009 | *நான் அவனில்லை 2* | தமிழ் |  |  |
| 2011 | *நூற்றுக்கு நூறு* | தமிழ் | படப்பிடிப்பு நடைபெறுகிறது |  |
| 2011 | *முறியடி* | தமிழ் | படப்பிடிப்பு நடைபெறுகிறது |  |
| 2011 | *நாங்க* | தமிழ் | படப்பிடிப்பு நடைபெறுகிறது | } |
# பிரான்சிஸ்கோ டெக்லி ஏஞ்சலி

**ஃபிரான்செஸ்கோ டெக்லி ஏஞ்சலி** அல்லது **ஏஞ்சலிஸ்** (1567 - 1628) ஒரு இத்தாலிய இயேசு சபைச் சமயப்பரப்பாளர். இவர் காலனியாதிக்கத்திற்கு முந்தைய காலத்தில் எத்தியோப்பியாவில் கிறித்தவ சமயப் பரப்புரையில் ஈடுபட்டோரில் மிக முக்கியமானவர்.
# பிரான்சிஸ்கோ டெக்லி ஏஞ்சலி

## வாழ்க்கை

1583 ஆம் ஆண்டு இவர் இயேசு சபையில் இணைந்தார். 1602 முதல் 1604 வரை மேற்கிந்தியத் தீவுகளில் மிசனரி சேவையில் ஈடுபட்ட இவர் கடைசியாக எத்தியோப்பியா பயணித்து அங்கேயே தங்கினார். அங்கே இவரை மக்கள் 'எப்போதும் ஆனந்தமாய் இருப்பவர்' என அழைத்தனர்.  
அடுத்தடுத்து ஆட்சிப்பொறுப்பேற்ற இரண்டு எத்தியோப்பிய அரசர்களிடையேயும் ஏஞ்சலி செல்வாக்கு மிகுந்தவராக விளங்கினார். அரசரின் சகோதரர் மற்றும் அரசவைத் தலைமைப் பிரபு உள்ளிட்ட பலரையும் அவர் கிறித்தவ சமயத்திற்கு மாற்றினார். என்றாலும் அவரால் அபீசினியன் சபையை உரோமன் கத்தோலிக் சபையுடன் ஒருங்கிணைக்க முடியவில்லை.
# பிரான்சிஸ்கோ டெக்லி ஏஞ்சலி

## பணிகள்

விவிலியம் உள்ளிட்ட பெரும்பாலான கிறித்தவ நூல்களை ஏஞ்சலி அகசி மொழியில் மொழிபெயர்த்திருக்கிறார்.
# இங்கிலாந்து மற்றும் வேல்சின் நாற்பது இரத்த சாட்சிகள்

**இங்கிலாந்து மற்றும் வேல்சின் நாற்பது இரத்த சாட்சிகள்** *(Forty Martyrs of England and Wales)* என்போர் கி.பி. 1535 மற்றும் கி.பி.1679 ஆம் ஆண்டுகளுக்கு இடையில் இங்கிலாந்தில் சட்ட விறோதமாக கத்தோலிக்கராக இருந்ததற்காக அரசத்துரோகக் குற்றம் சுமத்தப்பட்ட கொல்லப்பட்ட நாற்பது கத்தோலிக்க ஆண் மற்றும் பெண்கள் ஆவர்.  
இவர்கள் கத்தோலிக்க திருச்சபையால் மறைசாட்சிகளாக கருதப்படுகின்றனர். 25 அக்டோபர் 1970 அன்று திருத்தந்தை ஆறாம் பவுல் இவர்களுக்கு புனிதர் பட்டமளித்தார். இவர்களின் விழா நாள் 25 அக்டோபர் ஆகும்.
# தஞ்சை நால்வர்

**தஞ்சை நால்வர்** (*Thanjavur Quartet*) என்பவர்கள் 19ஆம் நூற்றாண்டின் தொடக்கத்தில் இந்தியாவின் தமிழ்நாட்டில் வாழ்ந்த நான்கு சகோதரர்கள் ஆவர். தஞ்சாவூர் சுப்பராய நட்டுவனார் பரமானந்தம் அம்மையார் தம்பதியருக்கு 1802 ஆம் ஆண்டில் சின்னையாவும், 1804 ஆம் ஆண்டில் பொன்னையாவும், 1808 ஆம் ஆண்டில் சிவானந்தமும், 1810 ஆம் ஆண்டில் வடிவேலுவும் மகன்களாகப் பிறந்தனர். இவர்கள் நால்வரும் தஞ்சையை ஆண்ட மராட்டிய மன்னன் இரண்டாம் சரபோச்சியின் அரசவையில் பணியாற்றினார்கள். இந்தியாவின் பாரம்பரிய கலைகளான பரதநாட்டியத்திற்கும், கர்நாடக இசையின் வளர்ச்சிக்கும் இவர்கள் மிகப்பெரிய பங்களிப்பை அளித்துள்ளனர்.
# தஞ்சை நால்வர்

## தஞ்சை நால்வர்

- சின்னையா - (1802–1856)
- பொன்னைய்யா - (1804–1864)
- சிவானந்தம் - (1808–1863)
- வடிவேலு - (1810–1845)
# தஞ்சை நால்வர்

## வரலாறு

தஞ்சை மாவட்டம் இராசமன்னார்குடிக்கு அருகிலுள்ள செங்கணார் கோயில் என்ற கிராமத்தில் வேளாளர் குடியில் பண்முறை ஓதுபவர்களாகவும், சிவத்தொண்டு புரிபவர்களாகவும் தஞ்சை நால்வரின் மூதாதையர் வாழ்ந்தனர். இவர்களின் பெயர்கள் மற்றும் இதர விவரங்களை அறியவில்லை. திருநெல்வேலி இவர்களின் பூர்வீக இருப்பிடமாகத் திகழ்ந்திருக்கலாம் என்று நம்பப்படுகிறது.
# சுரேஷ் மேனன்

**சுரேஷ் மேனன்** இந்தியத் திரைப்பட நடிகர் ஆவார். மேலும் ஹிந்தியில் வெளிவந்த **காமெடி சர்க்கஸ்** என்ற தொலைக்காட்சி நிகழ்ச்சியில் பங்கேற்றுள்ளார். தொலைக்காட்சியில் ஒளிபரப்பாகும் சில விளையாட்டு நிகழ்ச்சிகளில் நடுவராகவும் பங்கேற்று வருகிறார்.
# சுரேஷ் மேனன்

## நடித்த சில திரைப்படங்கள்

- தில்தோ பாஹல் ஹை
- அசோகா
- கபி நா கபி
- அக்சர்
- பாட்னர்
- பதாய் ஹோ பதாய்
# பொகாரோ ஸ்டீல் சிட்டி

**பொகாரோ ஸ்டீல் சிட்டி ** அல்லது **பொகாரோ எஃகு நகரம்** (*Bokaro Steel City*, இந்தி: बोकारो स्टील सिटी) இந்திய மாநிலம் சார்க்கண்டில் உள்ள போகாரோ மாவட்டத்தின் நிர்வாகத் தலைமையிடமும், மாநகராட்சியும் ஆகும். இது ஒரு பெருந்தொழில்நகரமாகும். கிழக்கு இந்தியாவில் உள்ள ஓர் முகனையான தொழில் நகரங்களில் ஒன்றாக விளங்குகிறது. 200 ச.கி.மீ. பரப்பளவுள்ள நகரத்தின் மக்கள்தொகை பத்து இலட்சத்திற்கும் கூடுதலாக உள்ளது. நன்கு திட்டமிடப்பட்டு முறையாக கட்டப்பட்டுள்ள இந்த நகரத்தில் 4/6 வழிப் பாதைகளும் நல்ல கழிவுநீரகற்று முறைமையும் 24 மணி நேரமும் தவறாத மின்சாரமும் பசுமைச்சூழல் கெடாத வண்ணம் அமைக்கப்பட்டுள்ளன.  
பொகாரோ ஆசியாவிலேயே மிகப்பெரும் எஃகு உருக்காலைக்கும் தரமான கல்வி நிறுவனங்களுக்கும் பெயர்பெற்றது. தவிர, சுற்றலாப் பயணிகளுக்கும் விருப்பமான இடமாக விளங்குகிறது. இங்கு பொகாரோ எஃகு ஆலை, பொகாரோ அனல்மின் நிலையம், சந்திரப்புரா அனல்மின் நிலையம், தெனுகாட் அனல்மின் நிலையம், எலெக்ட்ரோ ஸ்டீல் காஸ்டிங்ஸ் மற்றும் பல சிறிய,பெரிய தொழிற்சாலைகள் உள்ளன. பொகாரோ மாவட்டத்திற்கும் தன்பாத், பொகாரோ மற்றும் கிரித் அடங்கிய கோய்லாஞ்சல் வட்டாரத்திற்கும் தலைநகரமாக உள்ளது.
# பொகாரோ ஸ்டீல் சிட்டி

## குறிப்பிடத்தக்க நபர்கள்

- சுவப்னம் அசுதானா
- அருந்ததி பட்டாச்சார்யா
- சாபசு நதீம்
- சம்பித் பத்ரா
- சிசிர் பார்கி
# சாகுல் ஹமீது

**சாகுல் ஹமீது** (*Shahul Hameed*, இறப்பு: 1998) தென்னிந்தியத் திரைப்படப் பின்னணிப் பாடகர். இவரது பாடல்கள் பெரும்பாலும் ஏ. ஆர். ரகுமான் இசைத்த தமிழ்த் திரைப்படங்களில் அமைந்துள்ளன. 1980களில் சாகுல் ஹமீது தொலைக்காட்சி நிகழ்ச்சிகளில் பாடல்களைப் பாடி வந்தார். 30க்கும் மேற்பட்ட பாடல்களை **இசைத்தென்றல்** மற்றும் சில நிகழ்ச்சிகளில் பாடியுள்ளார். இவர் 1989ல் ஏ. ஆர். ரகுமானுடன் இணைந்து **தீன் இசை மழை** என்ற இஸ்லாமிய இசைப் பாடல்களை பாடிப் புகழ் பெற்றார். திருடா திருடா திரைப்படத்தில் ராசாத்தி என் உசுரு, வண்டிச் சோலை சின்னராசு திரைப்படத்தில் செந்தமிழ் நாட்டு தமிழச்சியே, காதலன் படத்தில் ஊர்வசி ஊர்வசி போன்றவை இவர் பாடிய பாடல்களில் சிலவாகும்,
# சாகுல் ஹமீது

## தமிழ் பாடல்கள்

| 1989 | "எல்லாப் புகழும் இறைவனுக்கே" | *தேன் இசை மழை* |  |
| --- | --- | --- | --- |
| "எங்கள் அப்துல்" |  |  |  |
| "நாகூர் சாகுல் அமீத்" |  |  |  |
| "நாகூர் நகரலும் தூயா" |  |  |  |
| 1993 | "உசிலம்பட்டி பெண்குட்டி" | *ஜென்டில்மேன்* | சுவர்ணலதா |
| "மாரி மழை பெய்யாதோ" | *உழவன்* | ஜி. வி. பிரகாஷ் குமார் சுஜாதா மோகன் |  |
| "ராசாத்தி என் உசுரு" | *திருடா திருடா* |  |  |
| 1994 | "செந்தமிழ் நாட்டு தமிழச்சியே" | *வண்டிச்சோலை சின்ராசு* |  |
| "ஈச்சம் பழம்" | *பவித்ரா* | சித்ரா |  |
| "மெட்ராசை சுத்திப் பாக்க போறேன்" | *மே மாதம்* | சுவர்ணலதா, ஜி. வி. பிரகாஷ் குமார் மற்றும் மனோரமா |  |
| "எதுக்கு பொண்டாட்டி" | *கிழக்குச் சீமையிலே* | கலா, சுனந்தா |  |
| "பச்சை கிளி பாடும்" | *கருத்தம்மா* | மின்மிணி |  |
| "ஊர்வசி ஊர்வசி" | *காதலன்* | ஏ. ஆர். ரகுமான், சுரேஷ் பீட்டர்ஸ் |  |
| "பேட்டை ராப்" | *காதலன்* | சுரேஷ் பீட்டர்ஸ், தேனி குஞ்சரம்மாள் |  |
| 1996 | "முத்து முத்து" | *கிழக்கு முகம்* | சுஜாதா மோகன் |
| 1998 | "வாராயோ தோழி" | *ஜீன்ஸ்* | சோனு நிகம், ஹரிணி, சங்கீதா கிரிஷ் (நடிகை) |
# சாகுல் ஹமீது

## இறப்பு

இவர் 1998ல் சென்னைக்கு அருகே நடந்த ஒரு வாகன விபத்தில் காலமானார்.
# வசந்த்

## திரைப்பட விபரம்

### இயக்கிய திரைப்படங்கள்

| ஆண்டு | திரைப்படம் | பங்காற்றியது | குறிப்புகள் |
| --- | --- | --- | --- |
| 1990 | *கேளடி கண்மணி* |  |  |
| 1991 | *நீ பாதி நான் பாதி* |  |  |
| 1995 | *ஆசை* |  |  |
| 1997 | *நேருக்கு நேர்* |  |  |
| 1999 | *பூவெல்லாம் கேட்டுப்பார்* |  |  |
| 2000 | *அப்பு* |  |  |
| 2000 | *ரிதம்* |  |  |
| 2003 | *ஏய் நீ ரொம்ப அழகாய் இருக்கே* |  |  |
| 2007 | *சத்தம் போடாதே* |  |  |
| 2013 | *மூன்று பேர் மூன்று காதல்* |  |  |
| 2016 | *தண்ணீர்* | படப்பிடிப்பில் |  |
| 2018 (2021) | *சிவரஞ்சனியும் இன்னும் சில பெண்களும்* | } |  |
# வசந்த்

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | கதாபாத்திரம் |  |
| --- | --- | --- | --- |
| 2014 | *நினைத்தது யாரோ* |  |  |
| 2015 | *வை ராஜா வை* | கார்த்தியின் தந்தை | } |
# தேவா (இசையமைப்பாளர்)

**தேவா** (*Deva*, பிறப்பு:20 நவம்பர் 1950) என்று அழைக்கப்படும் **தேவநேசன் சொக்கலிங்கம்**, பெரும்பாலும் தமிழ்த் திரைப்படங்களில் பணியாற்றும் தென்னிந்தியத் திரைப்பட இசையமைப்பாளரும் பாடகருமாவார். ஏறத்தாழ 36 ஆண்டுகால வாழ்க்கையில் தமிழ், கன்னடம், தெலுங்கு, மலையாளம் ஆகிய மொழித் திரைப்படங்களுக்கு பாடல்களையும், பின்னணி இசையையும் வழங்கியுள்ளார். 400இற்கும் மேற்பட்ட திரைப்படங்களுக்கு இசையமைத்துள்ளார்.  
இவரது பூர்வீகம் வேலூர் மாவட்டம், ஆற்காடு அருகிலுள்ள மாங்காடு கிராமமாகும். தேவா பல **கானா** பாடல்களை எழுதியும், அப்பாடல்களை தானே பாடியும் உள்ளார். இவருடைய கானா பாடல்கள் பெரும்பாலும் சென்னைத் தமிழில் இருக்கும். இவர் மேற்கத்திய இசைக் கருவிகளை கையாளும் திறன்படைத்த மாஸ்டர் தன்ராஜிடம் மேற்கத்திய இசையைப் பயின்றவர். இவர் தேனிசைத் தென்றல் என்று அழைக்கப்படுகிறார்.
# தேவா (இசையமைப்பாளர்)

## தனிப்பட்ட வாழ்க்கை

தேவா 1950 நவம்பர் 20 அன்று மா. சொ. சொக்கலிங்கம், மா. சொ. கிருஷ்ணவேணி ஆகியோருக்கு மகனாகப் பிறந்தார். சிறுவயதில் கூட, தேவா இசையுலகில் ஈர்க்கப்பட்டார். சந்திரபோசுடன் இணைந்து, இவர் பல இசை நிகழ்ச்சிகளை நிகழ்த்தினார். ஜே. பி. கிருஷ்ணாவிடம் பாரம்பரிய இசையைக் கற்றுக்கொள்ளத் தொடங்கிய இவர், தன்ராஜுடன் தொடர்ந்து இலண்டனிலுள்ள டிரினிட்டி இசைக் கல்லூரியில் மேற்கத்திய இசையில் ஒரு படிப்பை முடித்துள்ளார். இவரது மகன் சிறீகாந்து தேவாவும் ஒரு இசையமைப்பாளராவார். அதே போல இவரது சகோதரர்களான சபேஷ்-முரளி இசை இரட்டையர்களாக உருவாகியுள்ளனர். இவரது மருமகன் ஜெய் ஒரு நடிகராவார்.
# தேவா (இசையமைப்பாளர்)

## தொழில் வாழ்க்கை

திரைப்படத்திற்கு வருவதற்கு முன்பு, தேவா தூர்தர்ஷன் பொதிகை தொலைக்காட்சியில் சிறிது காலம் பணியாற்றினார். *வயலும் வாழ்வும்* என்ற நிகழ்ச்சியின் பாடல்களுக்கு இசையமைத்தார். அந்நாட்களில், தேவாவின் சகோதரர்கள் இளையராஜாவுடனும் பிற இசையமைப்பாளர்களின் இசைக்குழுக்களில் இசைக் கருவிகளை வாசித்து வந்தனர். இவரது முதல் திரைப்படம் *மனசுக்கேத்த மகராசா* 1989 இல் வெளியிடப்பட்டது. பின்னர் வைகாசி பொறந்தாச்சு என்ற திரைப்படத்தில் பணியாற்ற அழைக்கப்பட்டார். *வைகாசி பொறந்தாச்சு* வெளிவந்த பிறகு, இவரது பெயர் தமிழ்ச் சமூகம் முழுவதும் அறியப்பட்டது.  
சிறந்த இசையமைப்பாளர் எம். எஸ். விஸ்வநாதன் இவரை "தேனிசைத் தென்றல்" என்று அழைத்தார். இதுவரை, தமிழ், தெலுங்கு, கன்னடம், மலையாளம் ஆகிய மொழிகளில் ஏறத்தாழ 400 இற்கும் மேற்பட்ட திரைப்படங்களுக்கு இசையமைத்துள்ளார். சமயப் பக்தித் திரைப்படங்களின் பாடல்களுக்காகவும் இவர் பிரபலமானவர். ரஜினிகாந்த் நடித்த *அண்ணாமலை* (1992), *பாட்ஷா* (1995) ஆகிய திரைப்படங்களில் இசையமைத்ததற்காக இவர் பரவலாக பாராட்டப்பட்டார்.  
தேவா 1996 இல், 36 திரைப்படங்களுக்கு இசையமைத்தார். நடிகர் அஜித் விஜய் ஆகியோருக்கு இவரது இசை பெரும் பங்கு வகித்தன. *ஆசை* (1995) காதல் கோட்டை (1996) நேருக்கு நேர் (1997) *நினைத்தேன் வந்தாய்* (1998) பிரியமுடன் (1998) *வாலி* (1999) *குஷி* (2000) போன்ற வெற்றித் திரைப்படங்கள் இவர்களை அடுத்த தலைமுறையின் சிறந்த நடிகர்களாக தங்களை நிலைநிறுத்த உதவியது.  
2014 இல், அனிருத் இரவிச்சந்தரனின் *மான் கராத்தே* படத்தில் ஒரு கானா பாடலைப் பாட தேவாவைத் தேர்ந்தெடுத்தார்.
# தேவா (இசையமைப்பாளர்)

## விருதுகள்

1990 இல், தனது முதல் சிறந்த இசையமைப்பாளருக்கான தமிழ்நாடு மாநில திரைப்பட விருதைப் பெற்றார். 1992இல் தமிழக அரசின் கலைமாமணி விருதைப் பெற்றார். 1995 இல், *ஆசை* படம் இவருக்கு மற்றொரு மாநில திரைப்பட விருதைப் பெற்றுத் தந்தது. *பாட்ஷா* படத்திற்காக, தமிழ்நாடு கலை மற்றும் கலாச்சார அகாதமி விருதைப் பெற்றார். கதை எழுதுவதிலிருந்து திரையிடுதல் வரை உலகிலேயே மிக வேகமாக முடிக்கப்பட்ட திரைப்படமான *சிவப்பு மழை* படத்திற்காக கின்னஸ் உலக சாதனை விருது பெற்றார். *தினகரன்*, *சினிமா எக்ஸ்பிரஸ்*, இசுகிரீன் போன்ற பிரபல பத்திரிகைகளின் விருதுகளையும் இவர் பெற்றுள்ளார். கன்னடத் திரைப்படமான *அம்ருத வர்சினி* சிறந்த இசையமைப்பாளருக்கான பிலிம்பேர் விருதை வென்றார்.
# தேவா (இசையமைப்பாளர்)

## திரையில் தோன்றியவை

| ஆண்டு | திரைப்படம் | குறிப்புகள் |
| --- | --- | --- |
| 1998 | *உன்னிடத்தில் என்னைக் கொடுத்தேன்* | அவராகவே |
| 1999 | *சின்ன ராஜா* | அவராகவே |
| 2004 | *அடி தடி* | "தகடு தகடு" பாடலில் சிறப்புத் தோற்றம் |
| 2009 | *மோதி விளையாடு* | "மோதி விளையாடு" பாடலில் சிறப்புத் தோற்றம் |
# சிலிகுரி

**சிலிகுரி ** (Siliguri) என்பது இந்திய மாநிலமான மேற்கு வங்காளத்தில் உள்ள டார்ஜிலிங் மற்றும் ஜல்பைகுரி மாவட்டங்களின் பரப்பளவில் அமைந்துள்ள ஒரு நகரமாகும். வடகிழக்கு இந்தியாவின் நுழைவாயில் என அழைக்கப்படும் சிலிகுரி தேயிலை (Tea), மரம் (Tree) மற்றும் சுற்றுலா (Travel) ஆகிய மூன்று T க்கு பிரபலமானது. இது இமயமலையின் அடிவாரத்தில் மகானந்தா ஆற்றின் கரையில் அமைந்துள்ளது. இது, கொல்கத்தா மற்றும் ஆசான்சோலுக்குப் பிறகு மேற்கு வங்கத்தில் மூன்றாவது பெரிய நகர்ப்புற ஒருங்கிணைப்பு ஆகும்.  
மேற்கு வங்காளத்தின் முக்கிய வணிக மையமாக விளங்குகிறது. இது நான்கு சர்வதேச எல்லைகளை இணைக்கும் வசதியாக அமைந்துள்ளது சீனா, நேபாளம், பூடான் மற்றும் வங்காள தேசம், பூட்டான் ஆகியவற்றிற்கு வான்வழி, சாலை மற்றும் தொடர்வண்டி போக்குவரத்துக்கான சந்திப்பாகவும் விளங்குகிறது. இது வடகிழக்கை இந்திய நிலப்பரப்புடன் இணைக்கிறது. மேலும், மேற்கு வங்கத்தின் மற்ற அனைத்து மாவட்டங்களுடனும் இணைக்கப்பட்டுள்ளது. கிழக்கு இமயமலையின் அடிவாரத்தில் அமைந்துள்ள சிலிகுரி ஒரு வர்த்தக மற்றும் போக்குவரத்து மையமாகும். காலப்போக்கில், சிலிகுரி ஒரு கிராமத்திலிருந்து வணிக மையமாக வளர்ந்துள்ளது  
சிலிகுரி டார்ஜிலிங் மாவட்டத்தின் மிகப்பெரும் நகரமாக உள்ளது. சிலிகுரியின் தனித்துவமாக நகரின் 47 வார்டுகளில் 15 அண்மையிலுள்ள ஜல்பைகுரி மாவட்டத்தில் அமைந்துள்ளது. இந்த நகருக்கான வானூர்தி நிலையம் பக்டோக்ரா வானூர்தி நிலையமாகும்.
# சிலிகுரி

## காலநிலை

கோப்பன் காலநிலை வகைப்பாட்டைப் பயன்படுத்தும் போது சிலிகுரி ஈரப்பதமான துணை வெப்பமண்டல காலநிலைக்கு கீழ் வருகிறது. வெப்பமான கோடையும், குளிர்ந்த குளிர்காலமும், கடுமையான பருவமழையும் சிலிகுரியின் காலநிலையை வரையறுக்கிறது.
# சிலிகுரி

## புள்ளி விவரங்கள்

2011 ஆம் ஆண்டு மக்கள்தொகை கணக்கெடுப்பு தரவுகளின் அடிப்படையில், சிலிகுரி யுஏ / பெருநகரத்தின் மக்கள் தொகை 701,489 ஆகவும், நகராட்சி பகுதியில் மக்கள் தொகை 2,94,546 ஆகவும் உள்ளது. மக்கள் தொகையில் 51.44% ஆண்களும், பெண்கள் 48.55% பேரும் உள்ளனர். சிலிகுரி நகராட்சி பகுதியில் உள்ள பட்டியல் சாதி மற்றும் பட்டியல் பழங்குடியினரின் மக்கள் தொகை பங்குகள் முறையே 8.84% மற்றும் 1.25% ஆகும். சிலிகுரியில் கல்வியறிவு விகிதம் 77.64% ஆகும்.
|label1 = பெங்காலி (அலுவல்)
|value1 = 61.8
|color1 = Red
|label2 = இந்தி
|value2 = 25.2
|color2 = Orange
|label3 = நேபாளி
|value3 = 4.7
|color3 = pink
|label4 = போச்புரி
|value4 = 2.4
|color4 = Yellow
|label5 = உருது
|value5 = 1.2
|color5 = Green
|label6 = பிற
|value6 = 4.7
|color6 = Grey
}}
சிலிகுரி நகரம் உட்பட சிலிகுரி துணைப்பிரிவில் பெங்காலி அதிகாரப்பூர்வ மொழியாகும். 2011 மக்கள் தொகை கணக்கெடுப்பின்படி, பெங்காலி அதிகம் பேசப்படும் மொழியாகவும், அதைத் தொடர்ந்து இந்தி, நேபாளி, போச்புரி மற்றும் உருது ஆகிய மொழிகள் இருக்கிறது.
# சிலிகுரி

## மதம்

சிலிகுரியில் பொதுவாகப் பின்பற்றப்படும் மதம் இந்து மதம், இசுலாம் மிகப்பெரிய சிறுபான்மை மதமாகவும், அதைத் தொடர்ந்து கிறிஸ்தவம் மற்றும் பௌத்த மதத்தை பின்பற்றுபவர்களில் ஒரு சிறிய சதவீதத்தினரும் உள்ளனர். பெங்காலி இந்துக்கள் கொண்டாடும் முக்கிய மத விழாக்களில் துர்கா பூஜை, காளி பூஜை, சரசுவதி பூஜை, லட்சுமி பூஜை மற்றும் டோல் ஜாத்ரா, மற்றும் பெங்காலி முஸ்லிம்களுக்கு ஈகைத் திருநாள் மற்றும் தியாகத் திருநாள் ஆகியவை முக்கிய மத விழாக்களாகும். சிலிகுரியில் நேபாள மொழி பேசும் இந்துக்களுக்கு தஷைன் ஒரு முக்கியமான திருவிழா, இந்தி மற்றும் போஜ்புரி பேச்சாளர்கள் தீபாவளி, ஹோலி மற்றும் [சத் பூஜை]]களை கொண்டாடுகிறார்கள்.
# பொருள்கோள்

தமிழில் வாக்கியங்கள் அமையும் பாங்கைக் கூறுவது சொல்லதிகாரம். தொல்காப்பியச் சொல்லதிகாரத்தில் முதல் 7 இயல்களில் வழக்குத்தமிழில் வரும் வாக்கிய அமைதி பற்றியும், 8 & 9ஆம் இயல்களில் செய்யுள்-தமிழில் வரும் வாக்கிய அமைதி பற்றியும் இலக்கணம் என்னும் புலச் செய்திகள் தொகுத்துச் சொல்லப்பட்டுள்ளன.  
செய்யுளில் அமைந்துகிடக்கும் வாக்கிய அமைதியை அண்வயப்படுத்தி வழக்குத்தமிழ் வாக்கியமாக்கிக்கொள்ளும் பாங்குக்குப் **பொருள்கோள்** என்று பெயர்.  
இந்தப் பொருள்கோள் வகைகளில் சிலவற்றை அணி எனவும் காட்டுவர்.
# பொருள்கோள்

## பொருள்கோள்

செய்யுளில் இடம்பெறும் சொற்களை அமைந்துள்ளவாறே பொருள் கொண்டால் எல்லாச் செய்யுள்களுக்கும் சரியான பொருள் கிடைக்காது. யாப்பு முதலிய காரணங்களுக்காகச் சொற்களை முன்பின்னாக மாற்றுதல் முதலிய பல நிலைகளில் சொற்களைச் சேர்த்தும் பிரித்தும் பொருள் கொண்டால் அச்செய்யுளின் பொருள் விளங்கும். இவ்வாறு செய்யுளில் காணப்படும் தொடர்களைப் பொருள் கொள்ளும் முறையை விளக்குவது பொருள்கோள் ஆகும். பொருள்கோள் எட்டு (நன்னூல்) வகைப்படும். அவை,  
1. ஆற்றுநீர்ப் பொருள்கோள்
1. மொழிமாற்றுப் பொருள்கோள் (சுண்ணம் -தொல்காப்பியர், பாசி நீக்கம்-மயிலை நாதர்)
1. நிரனிறைப் பொருள்கோள்
1. விற்பூட்டு பொருள்கோள் (பூட்டுவிற் பொருள்கோள்)
1. தாப்பிசைப் பொருள்கோள்
1. அளைமறிப் பாப்புப் பொருள்கோள்
1. கொண்டுகூட்டுப் பொருள்கோள்
1. அடிமறி மாற்றுப் பொருள்கோள்
# பொருள்கோள்

## பொருள்கோள் பாகுபாடு

1. பொருள்கோள் 4 வகை (**தொல்காப்பியம்**) - 1. நிரல்நிறை, 2. சுண்ணம், 3. அடிமறி, 4. மொழிமாற்று,
1. பொருள்கோள் 5 வகை (**மயிலை நாதர் உரை**) – 1. பூட்டுவில், 2. வீதலையாப்பு, 3. கொண்டுகூட்டு, 4. ஒருசிறைநிலை, 5. பாசிநீக்கம்
1. பொருள்கோள் 8 வகை (**நன்னூல் - பவணந்தி முனிவர்)** – 1. யாற்றுநீர், 2. மொழிமாற்று, 3. நிரல்நிறை, 4. விற்பூட்டு, 5. தாப்பிசை, 6. அளைமறிபாப்பு, 7. கொண்டுகூட்டு, 8. அடிமறிமாற்று
1. பொருள்கோள் 9 வகை (**நேமிநாதம் - குணவீர பண்டிதர்**) – 1. அடிமொழி, 2. சுண்ணம், 3. நிரல்நிறை, 4. விற்பூட்டு, 5. அடிமறி, 6. ஆற்றுவரவு, 7. தாப்பிசை, 8. மொழிமாற்று, 9. அளைமறிபாப்பு
# பொருள்கோள்

## ஆற்றுநீர்ப் பொருள்கோள்

சொற்களை அங்கும் இங்கும் மாற்றுதல் முதலிய வழிகளில் பொருள் கொள்வதற்கு இடம் இன்றி, ஆற்று நீர் ஒரே toடர்ச்சியாகாக ஒரு திசை நோக்கி ஓடுவதுபோல், செய்யுளில் சொற்கள் உள்ளவாறே வரிசை மாற்றாமல், தொடர்ச்சியாகப் பொருள்கொள்ளும் முறைக்கு ஆற்றுநீர்ப் பொருள்கோள் என்பது பெயர்.  
(எ-டு:)  
சொல்லரும் சூற்பசும் பாம்பின் தோற்றம்போல்
மெல்லவே கருவிருந்து ஈன்று மேலலார்
செல்வமே போல்தலை நிறுவித் தேர்ந்தநூல்
கல்விசேர் மாந்தரின் இறைஞ்சிக் காய்த்தவே
(சீவகசிந்தாமணி - 53)  
இப்பாட்டு, சொல் என்னும் எழுவாயைத் தொடர்ந்து, அதன் பல்வேறு செயல்கள், கருவிருந்து, ஈன்று, நிறுவி, இறைஞ்சி என எச்சங்களாக இடம்பெற, காய்த்த என்னும் வினைப் பயனிலையை இறுதியில் பெற்று முற்றுப் பெற்றது. இப்பாட்டில் எச்சொல்லையும் இடம் மாற்றியோ வேறு வகையில் முன்பின்னாகக் கொண்டோ பொருள் கொள்ளாமல், சொற்கள் அமைந்துள்ள நிலையிலேயே பொருள் கொண்டுள்ளமை காணலாம். இவ்வாறு இப்பாடலில் சொற்களும், அவற்றின் பொருளும் ஆற்றுநீர் போல் தொடர்ச்சியாகச் செல்வதால் இப்பாடல் ஆற்றுநீர்ப் பொருள்கோள் என்பதற்கு எடுத்துக்காட்டு ஆயிற்று.  
மற்றைய நோக்காது அடிதொறும் வான்பொருள்
அற்றற்று ஒழுகும் அஃதுயாற்றுப் புனலே
(நன்னூல் - 412)
# பொருள்கோள்

## தொல்காப்பியம் காட்டும் 4 பொருள்கோள்

### நிரல்நிறை

:அணி வகையில் இதனை நிரல்நிறை அணி என்பர்.  
அன்பும் அறனும் உடைத்தாயின் இல்வாழ்க்கை
:பண்பும் பயனும் அது  
:இல்வாழ்க்கை அன்பு உடைத்தாயின் அது அதன் பண்பு. இல்வாழ்க்கை அறம் உடைத்தாயின் அது அதன் பயன். – என்பது இதன் பொருள். இதில் “அன்பும் அறனும்”, “பண்பும் பயனும்” – என தனித்தனியே நிரல்நிறுத்திக் காட்டப்பட்டுள்ளன
# பொருள்கோள்

## தொல்காப்பியம் காட்டும் 4 பொருள்கோள்

### சுண்ணம்

:உடலில் பூசும் சுண்ணத்தில் (talcum powder) பொருள்கள் கலந்து கிடப்பதுபோல் சொற்கள் கலந்துகிடக்கும் பாடல் சுண்ணம்.  
:பாடல்  
சுரைஆழ அம்மி மிதப்ப வரைஅனைய
:யானைக்கு நீத்து முயற்கு நிலைஎன்ப
:கானக நாடன் சுனை.  
:சுரைக்குடுக்கை மிதக்குமாறும், அம்மி ஆழுமாறும், முயல் நீந்துமாறும், யானை நிற்குமாறும் சுனை உள்ளது எனப் பொருள் கொள்ள வேண்டும் எனக் காட்டுவர்.  
:இது எல்லாருக்கும் தெரிந்த உண்மை. இதனைப் பாடலால் தெரிவிக்க வேண்டியதில்லை.  
:கானகநாடன் சுனையில் சுரை மிதக்கிறது. அம்மி ஆழ்கிறது. முயல் நிற்கிறது. யானை நீந்துகிறது. இது என்ன விந்தை! என்று புலவர் பாடுகிறார். கானகநாடன் ஆட்சியில் மேலோர் – கீழோர், உயர்ந்தோர் – தாழ்ந்தோர் நிலை தலைகீழாக உள்ளது. என்ன விந்தை! என்றே இந்தப் பாடலுக்குப் பொருள் கொள்ளவேண்டும். நன்னூல் இதனை மொழிமாற்று என்று குறிப்பிடுகிறது.
# பொருள்கோள்

## தொல்காப்பியம் காட்டும் 4 பொருள்கோள்

### அடிமறி

:பாடல்  
சூரல் பம்பிய சிறுகான் யாறே
:சூரர மகளிர் ஆரணங் கினரே
:சார னாட நீவர லாறே
:வார லெனினே யானஞ் சுவலே.  
:இந்தப் பாடலில் உள்ள 4 அடிகளை முன்னும், பின்னும், இடையிலும் எங்கு வைத்தும் பொருள் கொள்ளலாம்.
# பொருள்கோள்

## தொல்காப்பியம் காட்டும் 4 பொருள்கோள்

### மொழிமாற்றுப் பொருள்கோள்

குன்றத்து மேல குவளை குளத்துள
:செங்கோடு வேரி மலர்  
:இதனை, குன்றத்து மேல வேரி மலர் என்றும், குளத்துள குவளை மலர் என்றும் பொருள் கொள்ளவேண்டியிருப்பதால் மொழிமாற்றுப் பொருள்கோள் ஆகும். இப்பொருட்கோள் நன்னூலில் ஒரு செய்யுளின் ஓர் அடிக்குள் சொற்களை மாற்றிப் பொருள் கொள்ளும் மொழிமாற்றுப் பொருள்கோள் எனவும் ஒரு செய்யுளில் எந்த இடத்தில் இருக்கும் சொற்களும் தம் பொருளைச் சென்று தழுவிக்கொள்ளும் கொண்டு கூட்டுப் பொருள்கோள் என விரிவு பெற்றது.
# பொருள்கோள்

## நன்னூல் காட்டும் 8 வகை

### யாற்றுநீர்ப் பொருள்கோள்

அன்பிலார் எல்லாம் தமக்குரியர் அன்புடையார்
:என்பும் உரியர் பிறர்க்கு  
:ஆற்றுநீர் பள்ளத்தை நோக்கி ஓடுவதுபோல் இதன் பொருள்கோள் ஓடுகிறது.
# பொருள்கோள்

## நன்னூல் காட்டும் 8 வகை

### மொழிமாற்று

:தொல்காப்பியம் சுண்ணம் என்பதை நன்னூல் மொழிமாற்று என்கிறது. சுண்ணத்துக்குக் காட்டப்பட்ட மேற்கோள் பாடலே இதற்கும் காட்டப்படுகிறது.
# பொருள்கோள்

## நன்னூல் காட்டும் 8 வகை

### நிரல்நிறை

:மேலே காட்டப்பட்டுள்ளது.
# பொருள்கோள்

## நன்னூல் காட்டும் 8 வகை

### விற்பூட்டு

:பாடல்  
திறந்திடுமின் தீயவை பிற்காண்டும் மாதர்
:இறந்துபடின் ஏதம் பெரிதாம் – உறந்தையர்கோன்
:தண்ணார மார்பின் தமிழர் பெருமானைக்
:கண்ணாரக் காணக் கதவு  
:கதவு திறந்திடுமின் என்று இறுதிச்சொல்லை முதற்சொல்லோடு கூட்டவேண்டியிருப்பதால் விற்பூட்டு.
# பொருள்கோள்

## நன்னூல் காட்டும் 8 வகை

### தாப்பிசை

:அணி வகையில் இதனை விளக்கணி(தீவக அணி) என்பர்.  
உண்ணாமை உள்ள(து) உயிர்நிலை ஊன்உண்ண
:அண்ணாத்தல் செய்யாது அளறு  
:இதில் ஊன் உண்ணாமை உள்ளது உயிர்நிலை என்றும், ஊன் உண்ண அண்ணாத்தல் செய்யாது அளறு என்றும் பொருள் கொள்ளும்போது ஊன் என்னும் சொல் இருபுறமும் பற்றிக்கொள்கிறது.  
:தாம்புக்கயிறு ஒருபுறம் மாட்டையும், மற்றொருபுறம் மாட்டைக் கட்டும் முளையையும் பற்றிக்கொள்வது போல இப்பாடலில் ஊன் என்னும் சொல் பற்றி நிற்பதைக் காணலாம்.
# பொருள்கோள்

## நன்னூல் காட்டும் 8 வகை

### அளைமறிபாப்பு

:அளை = வளை. வளையில் நுழையும் பாம்பு முதலில் வளைக்குள் தலையை விடும். பின் வாலை உள்ளே இழுத்துக்கொள்ளும். அதனால் பாம்பின் தலை வளையின் மேல்வாய்க்கு வந்துவிடும். இது பாம்பு எளிதாக வெளியே வர உதவியாக இருக்கும். பாம்பு என்பது இத்தொடரில் வலித்தல் விகாரம் பெற்றுப் பாப்பு என நின்றது.  
:பாடல்  
தாழ்ந்த உணர்வினராய்த் தாளுடைந்து தண்டூன்றித் தளர்வார்தாமும்
:சூழ்ந்த வினையாக்கை சுடவிளிந்து நாற்கதியிற் சுழல்வார்தாமும்
:மூத்த பிணிநலிய முன்செய்த வல்வினை என்றே முனிவார்தாமும்
:வாழ்ந்த பொழுதினே வானெய்து நெறிமுன்னி முயலாதோரே.  
:வாழ்ந்தபொழுதில் வான் எய்து நெறி முன்னி வாழாதோர் தளர்வார், சுழல்வார், முனிவார் எனப் பொருள்கோள் அமைவதால் அளைமறிபாப்பு.
# பொருள்கோள்

## நன்னூல் காட்டும் 8 வகை

### கொண்டுகூட்டு

ஆலத்து மேல குவளை குளத்தன
:வாலின் நெடிய குரங்கு  
:இதில் ஆலத்து மேல குரங்கு, குளத்தன குவளை – என்று கருத்தைக் கொண்டு அங்குமிங்கும் பூட்டிய பொருள்கோள் அமைந்திருப்பதால் இது கொண்டுகூட்டுப்பொருள்கோள்.
# பொருள்கோள்

## நன்னூல் காட்டும் 8 வகை

### அடிமறி

:தொல்காப்பியர் பாகுபாட்டில் உள்ளது
:ஓர் செய்யுளில் முதல் அடியை தூக்கி கடைசி அடியாக போட்டாலும், கடைசி அடியை தூக்கி முதல் அடியாக போட்டாலும், பொருள் மாறாமல் வருவது அடிமறி பொருள்கோள்.
# பொருள்கோள்

## பொருள்கோள் 5 வகைப் பாகுபாடு

1. பூட்டுவில், - மேலே உள்ளது
1. **வீதலையாப்பு**, - வீ என்பது பூவைக் குறிக்கும் சொல். இரண்டிரண்டு பூக்களை ஒன்று சேர்த்து பூக்களைக் கண்ணியாகக் கட்டுவர். பூ கட்டும் நூல் இரண்டு பூக்களைக் கட்டுவது போல் பொருள் கொள்ளப்படும் **தாப்பிசைப் பொருள்கோளை** இப்பகுப்பு வீதலையாப்பு என்கிறது.
1. கொண்டுகூட்டு, - மேலே காட்டப்பட்டுள்ளது.
1. **ஒருசிறைநிலை**, - **நிரல்நிறைக்கு** இவர் சூட்டியுள்ள பெயர்
1. **பாசிநீக்கம்** – **சுண்ணம்** என்றும், மொழிமாற்று என்றும் கூறப்பட்ட பொருள்கோள் இது.
# பொருள்கோள்

## பொருள்கோள் 9 வகைப் பாகுபாடு

:அடிமொழி  
பீலி பெய் சாகாடும் அச்சிறும் அப்பண்டம்
:சால மிகுத்துப் பெயின்  
:என்னும்போது வலியறிதல் என்பது அடிமொழி. அணி வகையில் இதனை ஒட்டணி(பிறிதுமொழிதலணி) என்பர்.  
:ஏனைய எட்டும் மேலே கூறப்பட்டன.
# அருணாசலம் தங்கத்துரை

**அருணாசலம் தங்கத்துரை** (சனவரி 17, 1937 - சூலை 5, 1997) இலங்கையின் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இலங்கைத் தமிழரசுக் கட்சியின் சார்பில் போட்டியிட்டு 1970 முதல் 1977 வரை மூதூர் தொகுதியின் நாடாளுமன்ற உறுப்பினராகத் தெரிவு செய்யப்பட்டார். பின்னர் 1994 ஆம் ஆண்டில் தமிழர் விடுதலைக் கூட்டணி சார்பில் திருகோணமலை மாவட்டத்தில் போட்டியிட்டு வெற்றி பெற்றார். இவர் 1997, சூலை 5 ஆம் நாள் திருகோணமலையில் வைத்து இனந்தெரியாதோரால் படுகொலை செய்யப்பட்டார்.
# அருணாசலம் தங்கத்துரை

## கல்வி

1936 ஆம் ஆண்டில் இலங்கையின் கிழக்கு மாகாணத்தில் மூதூரில் கிளிவெட்டி என்ற ஊரில் பிறந்த அருணாசலம் தங்கத்துரை தனது கல்வியை கிளிவெட்டி அரசினர் தமிழ்க் கலவன் பாடசாலையிலும், மட்டக்களப்பு வந்தாறுமூலை மத்திய மகா வித்தியாலயத்திலும், பின்னர் யாழ்ப்பாணம் ஸ்ரான்லி கல்லூரியிலும் கற்றார். பள்ளிப் படிப்பை முடித்த பின்னர் 1979 ஆம் ஆண்டில் கொழும்பு சட்டக் கல்லூரியில் இணைந்து 1980 இல் சட்டத்தரணியானார்.
# அருணாசலம் தங்கத்துரை

## பணி

இலங்கை நீர்ப்பாசனத் திணைக்களத்தில் எழுத்தராக நியமனம் பெற்ற தங்கத்துரை சோமபுரம், இரத்தினபுரி, கொழும்பு முதலான இடங்களில் பணிபுரிந்துள்ளார். கொழும்பில் நீர்ப்பாசனத் திணைக்களத்தில் பணியாற்றிய போது, இலங்கையில் சிங்களம் மட்டும் சட்டம் கொண்டு வரப் பட்டதை அடுத்து 1970 ஆம் ஆண்டில் அரச சேவையில் இருந்து ஓய்வு பெற்றார்.
# அருணாசலம் தங்கத்துரை

## அரசியலில்

அரச சேவையில் இருந்து ஓய்வு பெற்ற பின்னர் தீவிர அரசியலில் இறங்கினார். இலங்கைத் தமிழரசுக் கட்சியில் சேர்ந்து இரட்டை அங்கத்தவர் தொகுதியாக அப்போது இருந்த மூதூர் தொகுதில் 1970 ஆம் ஆண்டில் போட்டியிட்டு வெற்றி பெற்றார். தங்கத்துரை இலங்கைத் தமிழரசுக் கட்சியின் வாலிப முன்னணி தலைவராகவும் அக்கட்சியின் மலையக தோட்டத் தொழிலாளர்களின் தொழிற்சங்கமான இலங்கை தொழிலாளர் கழகத்தின் தலைவராகவும் பதவி வகித்துள்ளார்.  
1977 ஆம் ஆண்டில் மூதூர் தேர்தல் தொகுதி ஒற்றை அங்கத்தவர் தேர்தல் தொகுதியாக மாற்றப்பட்டது. சிங்கள மக்களுக்காக சேருவில என்ற புதிய தேர்தல் தொகுதி திருகோணமலை மாவட்டத்தில் உருவாக்கப்பட்டது. திருகோணமலை மாவட்டத்தில் திருகோணமலை தேர்தல் தொகுதி, தமிழ் மக்களை பெரும்பான்மையாகக் கொண்ட தேர்தல் தொகுதியாகவும் மூதூர் தேர்தல் தொகுதி முஸ்லிம் மக்களைப் பெரும்பான்மையாக கொண்ட தேர்தல் தொகுதியாகவும் சேருவில தேர்தல் தொகுதி சிங்கள மக்களை பெரும்பான்மையாக கொண்ட தேர்தல் தொகுதியாகவும் அன்றைய இலங்கை சுதந்திரக் கட்சி அரசினால் உருவாக்கப்பட்டது. இதனால் தங்கத்துரை 1977 ஆம் ஆண்டு தேர்தலில் மூதூர் தொகுதியில் வேட்பாளராக போட்டியிட முடியவில்லை.
# அருணாசலம் தங்கத்துரை

## கைது

தொடர்ந்தும் தமிழர் விடுதலைக் கூட்டணி உறுப்பினராகவும் ஆதரவாளராகவும் இவர் செயற்பட்டார். இந்நிலையில் 1978 ஆம் ஆண்டு அவரது சொந்த ஊரான கிளிவெட்டி கிராமத்தில் இடம்பெற்ற ஒரு வன்முறைச் சம்பவத்தில் இவரையும் தொடர்புபடுத்தி சந்தேகத்தின் பேரில் இவர் கைது செய்யப்பட்டு திருகோணமலை மட்டக்களப்பு சிறைச்சாலைகளில் எட்டு மாதங்கள் சிறையில் இருந்து பின்னர் விடுதலையானார்.  
1981 இல் மாவட்ட அபிவிருத்திச் சபை தேர்தலில் திருகோணமலை மாவட்டத்தில் தமிழர் விடுதலைக் கூட்டணி சார்பில் போட்டியிட்டு திருகோணமலை மாவட்ட அபிவிருத்திச் சபை தலைவராக தெரிவு செய்யப்பட்டார். 1983 ஆம் ஆண்டில் இடம்பெற்ற இனக்கலவரங்களை அடுத்து தமிழர் விடுதலைக் கூட்டணியினர் மேற்கொண்ட தீர்மானத்திற்கு அமைவாக இவர் தனது திருகோணமலை மாவட்ட அபிவிருத்திச் சபை தலைவர் பதவியைத் துறந்தார்.  
1994 இல் திருகோணமலை மாவட்டத்தில் தமிழர் விடுதலைக் கூட்டணி சார்பில் போட்டியிட்டு அம்மாவட்டத்தில் ஆகக் கூடுதலான விருப்பு வாக்குகளைப் பெற்று திருகோணமலை மாவட்ட நாடாளுமன்ற உறுப்பினராக தெரிவு செய்யப்பட்டார்.
# அருணாசலம் தங்கத்துரை

## படுகொலை

1997 ஆம் ஆண்டு சூலை 5 ஆம் நாள் திருகோணமலை ஸ்ரீ சண்முகா இந்து மகளிர் கல்லூரியில் இடம்பெற்ற புதிய கட்டடத் திறப்பு விழாவில் பங்குபற்றிய போது இனந்தெரியாதோரால் படுகொலை செய்யப்பட்டார். இவருடன் கல்லூரி அதிபர், உட்பட ஐவர் உயிரிழந்தனர். தமிழீழ விடுதலைப் புலிகளே இத்தாக்குதலை நடத்தியதாக பன்னாட்டு மன்னிப்பகம் குற்றம் சாட்டியது.
# கோலாப்பூர்

**கோலாப்பூர் ** (Kolhapur, ) இந்திய மாநிலம் மகாராட்டிரத்தின் தென்மேற்கு பகுதியில் அமைந்துள்ள ஓர் நகரமாகும். 2001ஆம் ஆண்டு கணக்கெடுப்பின்படி இங்குள்ள மக்கள்தொகை 493,167.கோலாப்பூர் மாவட்டத் தலைநகராகவும் விளங்கும் கோலாப்பூரில் பெரும்பான்மையினர் பேசும் மொழி மராத்தி ஆகும். பஞ்சகங்கா ஆற்றங்கரையில் அமைந்துள்ள கோலாப்பூர் இங்குள்ள இந்துக் கடவுள் மகாலட்சுமி கோவிலுக்காக புகழ்பெற்றது.  
கோலாப்பூர் தனித்துவம் பெற்ற சமையலுக்காகவும் ஆட்டிறைச்சி பிரியாணி மற்றும் *கோலப்பூரி சப்பல்கள்* எனப்படும் காலணிகளுக்காகவும் பெயர்பெற்றது.
# கோலாப்பூர்

## சுற்றுலா

- அருங்காட்சியகம்
:கோலாப்பூர் வரலாற்றை நினைவுகூறும் டவுன் ஹால் அருங்காட்சியகம் உள்ளது. கோலாப்பூரின் வரலாற்று நினைவுச் சின்னங்கள் இங்கு சேகரிக்கப்பட்டுள்ளன.
# நாந்தேடு

**நான்தேட் ** (Nanded, , பஞ்சாபி மொழி: |ਨੰਦੇਡ), இந்திய மாநிலம் மகாராட்டிரத்தில் மராத்வாடா வட்டாரத்தில் உள்ள இரண்டாவது பெரும் மாநகராட்சி ஆகும். நாந்தேடு மாவட்டத்தின் நிர்வாகத் தலைமையிடமாகவும் உள்ளது. இது சீக்கியர்களுக்குப் புனித இடமாகக் கருதப்படுகிறது; இங்குள்ள தக்த்ஸ்ரீ ஹசூர் சாகிப் குருத்வாரா புகழ்பெற்ற சமயத்தலமாகும்.
# நாந்தேடு

## புவியியல்

- பரப்பளவு: 1006.81&nbsp;கி.மீ.²
- புவி நெடுங்கோடு 77.7 to 78.15. கிழக்கு
- நெட்டாங்கு is 18.15 to 19.55. வடக்கு
- எல்லைகள் : கிழக்கில் ஆந்திரப் பிரதேசமும் தெற்கே கருநாடகமும்
# ஜமால் அப்துல் நாசிர்

**ஜமால் அப்துந் நாசிர் உசைன்** என்னும் முழுப்பெயர் கொண்ட **ஜமால் அப்துந் நாசிர்** (*Gamal Abdel Nasser*, சனவரி 15, 1918 - செப்டெம்பர் 28, 1970) எகிப்தின் இரண்டாவது சனாதிபதியாக இருந்தார். 1956 ஆம் ஆண்டு முதல் 1970 ஆம் ஆண்டில் இறக்கும்வரை அவர் இப்பதவியை வகித்தார். எகிப்து நாட்டுப் படையில் கேணல் தரத்தில் இருந்த அப்துந் நாசிர், பின்னர் நாட்டின் முதலாவது சனாதிபதியாக இருந்த முகம்மது நஜீப்புடன் இணைந்து, 1952 ஆம் ஆண்டில் இடம்பெற்ற எகிப்தியப் புரட்சிக்குத் தலைமை தாங்கினார். இப் புரட்சி மூலம் எகிப்து, சூடான் முடியாட்சி கவிழ்க்கப்பட்டது. இதன் மூலம் எகிப்தில் நவீனமயமாக்கத்துக்கான பாதை திறந்துவிடப்பட்டது. குறுகிய காலமே நிலைத்திருந்த எகிப்து-சிரியா இணைப்பு உட்படப் பேரரேபியத் தேசியவாதம் பெருமளவு வளர்ச்சி பெற்றதுடன் எகிப்தில் சோசலிசச் சீர்திருத்தங்களும் இடம்பெற்றன.  
நாசிர் தற்கால அராபிய வரலாற்றிலும், 20 ஆம் நூற்றாண்டில் அரசியலிலும் ஒரு முக்கியமான தலைவராகக் கருதப்பட்டார். இவரது தலைமையின் கீழ் எகிப்து சூயெசுக் கால்வாயை நாட்டுடைமை ஆக்கியதுடன், அரபு உலகிலும், ஆப்பிரிக்காவிலும் ஏகாதிபத்தியத்துக்கு எதிரான நடவடிக்கைகளில் முக்கியமான பங்களிப்பையும் செய்தது. சூயெசு நெருக்கடி முடிவுக்குக் கொண்டுவரப்பட்டபோது அரபு உலகம் முழுவதிலும் நாசிர் ஒரு வீரராகக் கருதப்பட்டார். அனைத்துலக அணிசேரா இயக்கத்தைத் தொடங்குவதில் நாசிரின் பங்கு முக்கியமானது. நாசிர், அவரது தேசியவாதக் கொள்கைக்காகவும், நாசிரியம் என அழைக்கப்பட்ட இவரது வகைப் பேரரேபியவாதத்துக்காகவும் பெரிதும் அறியப்பட்டவர். இவரது இக்கொள்கைக்கு 1950 களிலும், 1960 களிலும், அரபு உலகம் முழுவதும் நல்ல வரவேற்பு இருந்தது. இசுரேலுடனான ஆறு நாள் போரில் அரேபியப் படைகள் தோல்வியடைந்தது, அரபுலகின் தலைவர் என்ற இவரது நிலைக்குப் பெரும் பாதிப்பை ஏற்படுத்தியது.